Faith No More

Faith No More je americká rocková skupina zo San Francisca v Kalifornii. Jej pôvodný názov bol Faith No Man. Skupinu v roku 1981 založil gitarista Michael Morris, basgitarista Billy Gould, hráč na klávesové nástroje Wade Worthington a bubeník Mike Bordin. Skupina čerpá vo svojej hudobnej tvorbe inšpiráciu okrem iných hudobných žánrov hlavne z heavy metalu, funku, progresívneho rocku, hip-hopu, hardcore punku, thrash metalu a džezu, a je uznávaná ako vplyvné rockové zoskupenie.

Pred vydaním svojho debutového albumu We Care a Lot z roku 1985 táto skupina prešla viacerými personálnymi zmenami. Stabilnejším sa toto zoskupenie stalo až v roku 1988 po príchode speváka Mike Patton, ktorý na tomto poste vystriedal Chucka Mosleya. Ich najúspešnejší album The Real Thing vyšiel v nasledujúcom roku (1989). Je na ňom ich prelomový hitový singel „Epic“. Aj ďalší album s názvom Angel Dust z roku 1992 bol úspešný. Singel z tohto albumu, „Midlife Crisis“ sa stal jednotkou v rebríčku Modern Rock Tracks časopisu Billboard. Popularita skupiny Faith No More začala klesať po roku 1994, po tom ako od nej odišiel jej dlhodobý gitarista Jim Martin, ktorého vystriedal Trey Spruance z kapely Mr. Bungle. V roku 1995, po vydaní ich nasledujúceho albumu bol Spruance vystriedaný Deanom Mentom, ktorého napokon vymenil ich súčasný hráč na gitaru, Jon Hudson. Skupina Faith No More sa po vydaní ďalšieho albumu s názvom Album of the Year v apríli 1998 rozpadla.

Dňa 24. februára 2009 kapela Faith No More oznámila, že sa v pôvodnom zložení z roku 1998 zúčastní európskeho koncertného turné. V júni 2009 prvýkrát po jedenástich rokoch vystúpila na Brixton Academy v Londýne. Po tejto premiére skupina pokračuje v koncertnom turné aj na ďalších miestach.

Členovia skupiny

Súčasní členovia 
Mike Bordin – bicie, perkusie, sprievodný spev (1981–1998, 2009–súčasnosť)
Billy Gould – basová gitara, sprievodný spev (1981–1998, 2009–súčasnosť)
Roddy Bottum – klávesy, sprievodný spev (1981–1998, 2009–súčasnosť)
Mike Patton – hlavný spev (1988–1998, 2009–súčasnosť)
Jon Hudson – gitary, sprievodný spev (1996–1998, 2009–súčasnosť)

Bývalí členovia 
Chuck Mosley - hlavný spev (1984–1988)
Jim Martin – sólová gitara, sprievodný spev (1983–1993)
Mike Morris - hlavný spev, sólová gitara (1981–1982)
Wade Worthington - klávesy (1981)
Trey Spruance - sólová gitara (1993-1995)
Dean Menta - sólová gitara (1995-1996)

Diskografia

Štúdiové albumy 
 1985 - We Care a Lot
 1987 - Introduce Yourself
 1989 - The Real Thing 
 1992 - Angel Dust 
 1995 - King for a Day… Fool for a Lifetime
 1997 - Album of the Year 
 2015 - Sol Invictus

Koncertné albumy 
 1991 - Live at the Brixton Academy

Kompilácie 
 1998 - Who Cares A Lot? 
 2003 - This Is It: The Best of
 2005 - Epic and Other Hits
 2006 - The Platinum Collection 
 2008 - The Works 
 2009 - The Very Best Definitive Ultimate Greatest Hits Collection

Ceny a nominácie 
Grammy Awards
1993 – Nominácia v kategórii Best Hard Rock Performance za Angel Dust
1991 – Nominácia v kategórii Best Hard Rock Performance za „Epic“
1990 – Nominácia v kategórii Best Metal Performance za The Real Thing

MTV Video Music Awards
1993 – Nominácia v kategórii Best Art Direction in a Video za "A Small Victory"
1991 – Víťaz v kategórii Best Visual Effects in a Video for za "Falling to Pieces"
1991 – Nominácia v kategórii Best Heavy Metal/Hard Rock Video za "Falling to Pieces"
1991 – Nominácia v kategórii Best Art Direction in a Video za "Falling to Pieces"
1990 – Nominácia v kategórii Best Heavy Metal/Hard Rock Video za "Epic"

Referencie

Iné projekty

Externé odkazy 
 oficiálna stránka
 

 
Alternatívnometalové hudobné skupiny USA
Hudobné skupiny z Kalifornie
Rapmetalové hudobné skupiny
Funkmetalové hudobné skupiny
Experimentálnorockové hudobné skupiny
Hudobné skupiny z 1979
Hudobné skupiny ukončené v roku 1998
Experimentálnometalové hudobné skupiny
Pätice v hudbe